Tirsdag aften var en patruljebil ude at holde øje med bilisternes fart på Bygholmvejlevej i Fjerritslev. Det viste sig at give pote flere gange i løbet af aftenen, da flere bilister kørte for stærkt. Også en varebil gik i fælden. En Kia Carens varebil kom nemlig kørende forbi politibilen med en hastighed på 134 kilometer i timen hvor den kun måtte køre 80 kilometer i timen. Det skriber Nordjyllands Politi i døgnrapporten. Patruljen fik varebilen stoppet, og den 63-årige mand måtte se sit kørekort blive betinget frakendt. Derudover modtog han en større bøde. Der var også bilister andre steder i regionen, der tirsdag havde alt for meget fart på. En af dem var en ung thybo, der blev taget med hele 172 kilometer i timen.

Referat:
En 63-årige mand kørte alt for stærkt på Bygholmvejlevej i Fjerritslev.